
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
ΚΕΝΤΡΟ ΑΝΑΝΕΩΣΙΜΩΝ ΠΗΓΩΝ ΚΑΙ ΕΞΟΙΚΟΝΟΜΗΣΗΣ ΕΝΕΡΓΕΙΑΣ

	Πικέρμι,
	06/07/2026

	Αρ. Πρωτ.:
	437


ΑΝΑΚΟΙΝΩΣΗ

Ι. Tο ΚΑΠΕ διενήργησε τις σχετικές αξιολογήσεις για την επιλογή έκτακτου προσωπικού με Συμβάσεις Μίσθωσης Έργου σε συνέχεια της από 12.06.2025 με αρ. πρωτ. 345 Πρόσκλησης Εκδήλωσης Ενδιαφέροντος για την υλοποίηση του έργου «EPREL Services», σύμφωνα με τους προβλεπόμενους σε αυτήν όρους.
Τυχόν αναμόρφωση των πινάκων, σε περίπτωση ευδοκίμησης των Ενστάσεων, όπως αναφέρεται αναλυτικά στη διαδικασία Υποβολής Ενστάσεων της παρούσης, που συνεπάγεται ανακατάταξη των υποψηφίων, θα εκτελείται υποχρεωτικά από το ΚΑΠΕ, ενώ θα λύεται η σύμβαση μίσθωσης έργου με τις/τους υποψήφιες/ίους, οι οποίες/οι δεν δικαιούνται απασχόλησης βάσει της νέας κατάταξης. Οι υποψήφιες/οι αυτές/οί θα λαμβάνουν τις αποδοχές που προβλέπονται για την απασχόλησή τους έως την ημέρα της λύσης της σύμβασης, χωρίς οποιαδήποτε αποζημίωσή τους από την αιτία αυτή. Απασχολούμενες/νοι που αποχωρούν πριν από τη λήξη της σύμβασής τους, θα αντικαθίστανται με άλλες/ους, από τις/τους εγγεγραμμένες/ους και διαθέσιμες/ους στον πίνακα των μη επιτυχουσών/όντων ανά έργο. Σε κάθε περίπτωση, οι υποψήφιες/ιοι που θα επιλέγονται, είτε κατόπιν αναμόρφωσης των πινάκων, είτε λόγω αντικατάστασης αποχωρουσών/ντων υποψηφίων, θα απασχολούνται για το υπολειπόμενο, κατά περίπτωση, χρονικό διάστημα και μέχρι συμπληρώσεως της εγκεκριμένης διάρκειας της σύμβασης μίσθωσης έργου.
ΙΙ. Παρατίθεται κατάλογος επιτυχουσών/όντων.
Έργο: «EPREL Services»
Kωδικός: EPREL Services 20-ΓΡΑ-1367
Μία/Ένας συνεργάτης κλάδου ΠΕ Μηχανικών (1 θέση)
	Θέση 1
	ΟΝΟΜΑΤΕΠΩΝΥΜΟ

	Kωδικός:  EPREL Services 20-ΓΡΑ-1367

	ΜΟΥΡΚΟΣ ΚΩΝΣΤΑΝΤΙΝΟΣ


ΙΙΙ. Ο κατάλογος επιτυχουσών/όντων καθώς και ο κατάλογος μη επιτυχουσών/όντων με σειρά κατάταξης θα αναρτηθούν από σήμερα στα γραφεία του Κέντρου: 19ο χιλ. Λ. Μαραθώνος, Πικέρμι, Αττικής. 
ΙV. Διαδικασία Υποβολής Ενστάσεων.

Σε εφαρμογή του γενικού δικαιώματος της αναφοράς, αλλά και της αρχής της διαφάνειας και της χρηστής διοίκησης, κατά των ως άνω καταλόγων επιτρέπεται στις/ους ενδιαφερόμενες/νους η άσκηση ένστασης μέσα σε αποκλειστική προθεσμία δέκα (10) ημερών, η οποία αρχίζει από την επόμενη ημέρα της ανάρτησής τους. Η ένσταση κατατίθεται ή αποστέλλεται με συστημένη επιστολή απευθείας στο ΚΑΠΕ (19Ο χλμ. Λεωφ. Μαραθώνος, 19009 Πικέρμι) είτε στο e-mail bechraki@cres.gr
Η εξέταση των υποβληθεισών ενστάσεων κατά των καταλόγων θα γίνεται από ειδική Επιτροπή Εξέτασης των Ενστάσεων (δευτεροβάθμιο όργανο, διάφορο αυτού που προέβη στην αρχική επιλογή).

Το πόρισμα της Επιτροπής θα γνωστοποιείται από το ΚΑΠΕ εγγράφως στις/ους ενιστάμενες/ους, εντός δέκα (10) ημερών από την ημερομηνία λήξεως της ως άνω αποκλειστικής προθεσμίας υποβολής των ενστάσεων.  

Το ΚΑΠΕ προβαίνει στη σύναψη σύμβασης μίσθωσης έργου με τις/τους επιλεγείσες/έντες υποψήφιες/ίους αμέσως μετά την κατάρτιση των καταλόγων. Τυχόν αναμόρφωση των καταλόγων, σε περίπτωση ευδοκίμησης των Ενστάσεων, που συνεπάγεται ανακατάταξη των υποψηφίων, εκτελείται υποχρεωτικά από το ΚΑΠΕ, ενώ λύεται η σύμβαση μίσθωσης έργου με τις/τους υποψήφιες/ίους που δεν δικαιούνται απασχόλησης, βάσει της νέας κατάταξης. Οι υποψήφιες/οι αυτές/οί λαμβάνουν τις αποδοχές που προβλέπονται για την απασχόλησή τους έως την ημέρα της λύσης της σύμβασης, χωρίς οποιαδήποτε αποζημίωση από την αιτία αυτή.

Ο Πρόεδρος και Γενικός Διευθυντής,
Δημήτριος Καρδοματέας

